Nistħajjel għadhom fuqi Dawk ix-xmux li besuni fit-tfulija U nħoss taż-żmien is-sikka Tħarbex 1 fuq ġbini r-radda 2 tax-xjuħija Tifrex dlielha l-balluta, Dliel sfieq 3 u ħodor bħal ma kienu darba, Meta tfajjel fuq ruħi Kont għar-raba' mid-dar naħrab xi darba Iżda t-tiflil tal-qoxra Fuq zokk li jdur xi żewġt iqjiem jew tlieta 4 Jgħid storja ta' xjuħija Bħal ma kellhom fiż-żmien ommha u nannietha: Sa fuq l-iebes taż-żonqor, Li jsewwed taħt is-silġ ta' l-Alpi, l-lima Tgħaddi tas-snin u tħalli Il-barxa li turik kemm hi qadima 5 Fuq wiċċek biss, ja baħar. Żagħżugħ ta' dejjem, jgħaddu s-snin bil-mija, Bl-eluf u bl-għaxart elef, U qatt ma jonqxu l-għelma 6 tax-xjuħija. Fik il-milja tal-ħajja; Qalbek tħabbat bla heda u sidrek magħha Jofrogħ u jimla, u tgħoddlok Il-mewġa fuq ix-xtut it-taħbit tagħha, U bħal wieħed li ġarrab Il-ħakma ta' l-imħabba, int L-Art ħanina Tħaddan u tbus u tkellem, U l-kelma li tgħidilna, hi safja u bnina! Iżda meta saħħtek Jogħġbok il-kotra b'xi taqlib tfisser, U nara 'l sidrek jikber, U l-ħalel 7 bojod fuq il-blat titkisser, Jaqbadni l-biża', u nibki Naral taqbad l-iġfien u tilgħab bihom, Bla xejn ma taħseb, kiefer! Fid-dmugħ ta' l-imsejknin li hemm ġo fihom. Imma togħġobni, nħobbok, Ja Baħar, meta tfajjel mingħajr dnewwa, Tinxeħet fuq ir-ramel Ta' xtajta u kollok ċajt u kollok ħlewwa Tilgħab b'werqa ta' l-alka, Jew b'sebgħek tinbex xi bebbux fil-bejta, U tħaxwex dik il-għanja Li tgħallimtha fil-bidu u qatt ma nsejtha 8 1 – tħarbex: Tgħaddi bil-moħriet ħafif ħafif u bir-raddiet imbegħdin minn xulxin. Bi kliem ieħor: fi ġbin il-poeta bdew jidhru l-ewwel sinjali tax-xjuħija. Ir-Radda: Is-sinjal imħaffer li tħalli warajha s-sikka tal-moħriet. Dliel sfieq: xuxa mimlija, jiġifieri, ħafna friegħi tas-siġar marsusin ma' xulxin. X'versi sbieħ u sħaħ – tistħajlek tara l-poeta jqis bil-qama l-balluta mfella miż-żmien Iż-żmien jaħli saħansitra l-ġebel iebes tal-muntanji miksijin bis-silġ Għelma = sinjal ħalel = mewġ F'dawn l-aħħar żewġ strofi tidħol bil-qawwa s-sengħa u l-ħila tal-poeta. Il-baħar mhux iżjd ġorf li juri qilltu, imma tfajjel bla ħjiena (mingħajr dnewwa) f'qalbu, mixħut fuq ir-ramel, jilgħab bl-alka u b'sebgħu jinbex il-bebbux u jgħanni dejjem l-għanja li ilu jgħanniha sa mill-ħolqien. Aqra b'moħħok dan il-vers: "jew b'sebgħek tinbex xi bebbux fil-bejta" – jġiblek quddiem għajnejk id-dehra li messet qalb il-poeta u tħoss! Fil-għaqda t